Andrés Bonifacio, nama penuh Andrés Bonifacio y de Castro (30 November 1863 – 10 Mei 1897) ialah seorang nasionalis Filipina dan seorang revolusioner. Beliau sering digelar "Bapa Revolusi Filipina". Beliau pengasas dan kemudiannya "Supremo" (ketua tertinggi) pergerakan "Katipunan" yang berjuang untuk mendapatkan kemerdekaan Filipina daripada pemerintahan Empayar Sepanyol dan yang memulakan Revolusi Filipina. Beliau dianggap wira kebangsaan de facto orang Filipina, dan dianggap oleh sebilangan sejarawan Filipina sebagai presiden pertama negara itu akan tetapi beliau tidak diiktiraf sedemikian secara rasmi.